open-index/open-wikipedia-markdown huggingface dataset:
Γεώργιος Τσαξίρης

Ο **Γεώργιος Τσαξίρης** (1887 - 1916) ήταν Έλληνας πολιτικός.

## Βιογραφικά στοιχεία

Γεννήθηκε στην Πορταριά και σπούδασε στην Αίγυπτο και την Ευρώπη. Συμμετείχε ως εθελοντής στους Βαλκανικούς Πολέμους κατά τη διάρκεια των οποίων ασθένησε σοβαρά με συνέπεια τον θάνατό του.

Εξελέγη βουλευτής Λάρισας στις εκλογές του Αυγούστου 1910 και επανεξελέγη σε αυτές του Νοεμβρίου 1910 και του 1912. 

## Παραπομπές


Κατηγορία:Βουλευτές Λάρισας
Περικλής Αποστολίδης

Ο **Περικλής Αποστολίδης** ήταν Έλληνας πολιτικός.

## Βιογραφικά στοιχεία

Ήταν γιος του Χρίστου Αποστολίδη, ενός εκ των πρώτων οικιστών του Βόλου. Επιδόθηκε στο εμπόριο.

Εξελέγη βουλευτής Λάρισας στις εκλογές του Νοεμβρίου 1910. 

Απεβίωσε το 1925. Γιος του ήταν ο Ανδρέας Αποστολίδης

## Παραπομπές


## Εξωτερικοί σύνδεσμοι
*Περικλής Αποστολίδης στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Λάρισας
Αλκιβιάδης Νικολαΐδης

Ο **Αλκιβιάδης Νικολαΐδης** ήταν Έλληνας πολιτικός.

## Βιογραφικά στοιχεία

Καταγόταν από τον Βόλο και είχε σπουδάσει νομικά στη Γερμανία.

Εξελέγη βουλευτής Λάρισας στις εκλογές του Δεκεμβρίου 1915. 

## Παραπομπές


Κατηγορία:Βουλευτές Λάρισας
Νικόλαος Μαργαρίτης

Ο **Νικόλαος Μαργαρίτης** ήταν Έλληνας πολιτικός.

## Βιογραφικά στοιχεία

Καταγόταν από τον Πήλιο. Σπούδασε νομικά στο Πανεπιστήμιο Αθηνών. Διετέλεσε δήμαρχος Ιωλκού.

Εξελέγη βουλευτής Λάρισας στις εκλογές του 1920. 

## Παραπομπές


Κατηγορία:Βουλευτές Λάρισας
Γεώργιος Παπαγεωργίου (βιομήχανος)

Ο **Γεώργιος Παπαγεωργίου** (1883 - 1949) ήταν Έλληνας πολιτικός, κτηματίας και βιομήχανος.

## Βιογραφικά στοιχεία

Ήταν γιος του κτηματία Στυλιανού Παπαγεωργίου από το Κατηχώρι Πηλίου. 

Ασχολήθηκε σε νεαρή ηλικία με τις οικογενειακές επιχειρήσεις και το 1905 ίδρυσε το πρώτο εργοστάσιο υφαντουργίας στο Βόλο, το οποίο λειτούργησε μέχρι το 1965. Το 1912 αγόρασε το άνω των 36.000 στρεμμάτων τσιφλίκι στη Μπάκραινα, στο οποίο οργάνωσε ένα πρότυπο αγρόκτημα εισάγοντας νέες μεθόδους καλλιέργειας αλλά και εγκαταλείποντας το κολληγικό σύστημα. Για μια περίοδο διευθυντής του κτήματός του ήταν ο Επαμεινώνδας Κυπριάδης. Το 1920 ίδρυσε τη «Μακεδονική Γεωργική Εταιρεία» μέσω της οποίας αγόρασε σημαντικές εκτάσεις στη Μακεδονία, τη Θράκη και τη Μικρά Ασία. Τον επόμενο χρόνο συμμετείχε στην ίδρυση της Τράπεζας της Θεσσαλίας, η οποία χρεοκόπησε το 1930. Επίσης συμμετείχε στις εταιρείες «Ανώνυμος Εταιρεία Θαλασσίων Έργων ΕΡΘΑ» και «Εταιρεία Σιδηροδρόμων Πειραιώς- Αθηνών-Πελοποννήσου» (ΣΠΑΠ).

Εξελέγη βουλευτής Βόλου στις εκλογές του 1923. 

## Παραπομπές


Κατηγορία:Βουλευτές Βόλου
Ρήγας Πάντος

Ο **Ρήγας Πάντος** (1886 - 1936) ήταν Έλληνας πολιτικός.

## Βιογραφικά στοιχεία

Γεννήθηκε στη Ζαγορά και σπούδασε νομικά ιδιωτεύοντας ως δικηγόρος στον Βόλο και την Αίγυπτο.

Εξελέγη βουλευτής Λάρισας στις εκλογές του Δεκεμβρίου 1915 και επανεξελέγη σε επαναληπτική εκλογή στις 29 Μαρτίου 1921. 

## Παραπομπές


Κατηγορία:Βουλευτές Λάρισας
Γεώργιος Φιλιππίδης

Ο **Γεώργιος Φιλιππίδης** ήταν Έλληνας πολιτικός και κτηματίας.

## Βιογραφικά στοιχεία

Γεννήθηκε στις Μηλιές του Πηλίου, ήταν γιος του Αργύριου Φιλιππίδη και καταγόταν από εύπορη και πολύκλαδη οικογένεια της περιοχής. Υπήρξε πρόεδρος της κοινότητας Μηλέων.

Εξελέγη βουλευτής Λάρισας, με την υποστήριξη του Λαϊκού Κόμματος, στις εκλογές του 1932 και επανεξελέγη,
βουλευτής Βόλου, με το Λ.Κ., στις εκλογές του 1933, και βουλευτής Λάρισας, πάλι με το Λ.Κ., στις εκλογές του 1935 και του 1946.

## Παραπομπές


Κατηγορία:Βουλευτές Βόλου
Κατηγορία:Βουλευτές Λάρισας
Κατηγορία:Βουλευτές εκλεγμένοι με το Λαϊκό Κόμμα
Βάγκος Γκλαβάνης

Ο **Βάγκος Γκλαβάνης** ήταν Έλληνας επιχειρηματίας, πολιτικός και δωσίλογος του Βόλου. 

## Βιογραφικά στοιχεία

Γεννήθηκε στον Βόλο και ήταν γιος του Κωνσταντίνου Γκλαβάνη. Αδερφός του ήταν ο Ιωάννης Γκλαβάνης. Σπούδασε μηχανολόγος στην Αγγλία και υπήρξε διευθυντής του Μηχανουργείου Βόλου. Συμμετείχε ως αεροπόρος στους Βαλκανικούς Πολέμους, όπου και αιχμαλωτίστηκε.

Εξελέγη βουλευτής Λάρισας στις εκλογές του 1926 με την υποστήριξη του κόμματος των Φιλελευθέρων.

Κατά την περίοδο της κατοχής παρείχε υλική και χρηματική ενίσχυση στα Ες-Ες στα τάγματα ασφαλείας και στον δωσιλογική οργάνωση ΕΑΣΑΔ. Δολοφονήθηκε από το ΕΑΜ.

## Παραπομπές


## Εξωτερικοί σύνδεσμοι
*Βάγκος Γκλαβάνης στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Λάρισας
Κατηγορία:Βουλευτές εκλεγμένοι με το κόμμα των Φιλελευθέρων
Ευδοξία (αυτοκράτειρα)

Η **Αιλία Ευδοξία** (απεβ. 6 Οκτωβρίου 404) ήταν Βυζαντινή αυτοκράτειρα, σύζυγος του Αρκάδιου και μητέρα του Θεοδόσιου Β΄. Ήταν κόρη Φράγκου αξιωματούχου, ωστόσο μεγάλωσε στην Κωνσταντινούπολη.

Έγινε αυτοκράτειρα χάρη στον έπαρχο Ευτρόπιο, που την παρουσίασε στον Αρκάδιο, ο οποίος την ερωτεύτηκε. Ήταν «ασεβής» γυναίκα, μάλιστα έκοβε τα μαλλιά της, όπως οι εταίρες.

Η Ευδοξία προκάλεσε την αυστηρή κριτική του Ιωάννη του Χρυσοστόμου Πατριάρχη Κωνσταντινουπόλεως, ο οποίος την αποκαλούσε Ιεζάβελ και Ηρωδιάδα. Ο Ιωάννης κατέκρινε αυστηρά εκείνους, που συμμετείχαν στις εορταστικές εκδηλώσεις προς τιμήν της Ευδοξίας. Ο ιστορικός Σωκράτης αναφέρει την αρχή μιας ομιλίας, που πιθανότατα εκφώνησε ο Χρυσόστομος: «πάλιν Ηρωδιάς μαίνεται, πάλιν ταράσσεται, πάλιν ορχείται, πάλιν την κεφαλήν Ιωάννου ζητεί λαβείν επί πίνακι». Η Ευδοξία ενοχλήθηκε και ζήτησε από τον τον Αρκάδιο να λάβει μέτρα εναντίον του, και εκείνος εξόρισε τον Ιωάννη.

Η Ευδοξία απεβίωσε πριν από τον Αρκάδιο, κατά τον τοκετό. Είχε πέντε παιδιά: τη Φλασίλλα, την Πουλχερία, τον Θεοδόσιο Β΄, την Αρκαδία και τη Μαρίνα.

## Παραπομπές


Κατηγορία:Σύζυγοι Βυζαντινών Αυτοκρατόρων
Κατηγορία:Βυζαντινοί του 5ου αιώνα
Λουδοβίκος Α΄ του Τσβάιμπρυκεν

Ο **Λουδοβίκος Α΄** (1424 - 19 Ιουλίου 1489) από τον Οίκο των Βίττελσμπαχ ήταν παλατινός κόμης του Τσβάιμπρυκεν (Zweibrücken) και του Φέλντεντς (Veldenz) το διάστημα 1444-89.

## Βιογραφία
Ήταν ο τρίτος γιος του Στέφανου παλατινού κόμη του Ζίμερν-Τσβάιμπρυκεν και της Άννας των Χόεγκερολντσεκ, κόρης και κληρονόμου του Φρειδερίκου Γ΄ κόμη του Φέλντεντς. Η μητέρα του απεβίωσε το 1439 και ο πατέρας της το 1444. Τότε ο Στέφανος κληρονόμησε την κομητεία του Φελντέντς με ένα μεγάλο μέρος του Σπόνχαϊμ και αποφάσισε το εξής: ο πρωτότοκος Φρειδερίκος Α΄ να λάβει την παλατινή κομητεία του Ζίμερν και ο Λουδοβίκος Α΄ να λάβει την παλατινή κομητεία του Τσβάιμπρυκεν, το Φελντέντς και το μέρος του Σπόνχαϊμ.

## Οικογένεια
Το 1454 νυμφεύτηκε την Ιωάννα ντε Κρόυ (Croÿ), κόρη του Αντώνιου Α΄ κόμη του Κρόυ και είχε τέκνα:
* Μαργαρίτα 1456-1527, παντρεύτηκε τον Φίλιππο κόμη του Νάσσαου-Ίντσταϊν.
* Κάσπαρ 1458-1527, κόμης του Τσβάιμπρυκεν.
* Ιωάννα 1459-1520, μοναχή στο Μαρίανμπουργκ, κοντά στο Μπόπαρντ.
* Άννα 1461-1520, μοναχή στο Μαρίανμπουργκ, κοντά στο Μπόπαρντ.
* Αλέξανδρος 1462-1514, κόμης του Τσβάιμπρυκεν.
* Αλβέρτος 1464-1513, ιερέας (canon) στο Στρασβούργο και στο Κελν.
* Ακατερίνη 1465-1542, ηγουμένη στο αββαείο της Αγ. Αγνής στο Τρηρ.
* Φίλιππος 1467-1489, ιερέας (canon) στο Στρασβούργο.
* Ιωάννης 1468-1513, ιερέας (canon) στο Στρασβούργο και στο Κελν.
* Ελισάβετ 1469-1500, παντρεύτηκε τον Ιωάννη-Λουδοβίκο κόμη του Νασσάου-Σααρμπρύκεν.

## Πρόγονοι




## Αναφορές


Κατηγορία:Οίκος του Βίττελσμπαχ
Γεώργιος Αφεντούλης

Ο **Γεώργιος Αφεντούλης** (1894 - ;) ήταν Έλληνας πολιτικός.

## Βιογραφικά στοιχεία

Καταγόταν από την Ζαγορά Πηλίου και επιδόθηκε στο εμπόριο. 

Εξελέγη βουλευτής Βόλου στις 21 Απριλίου 1929 αντί του αποβιώσαντος Αδαμαντίου Εφραιμίδη και βουλευτής Λαρίσης στις εκλογές του 1936. 

## Παραπομπές


## Εξωτερικοί σύνδεσμοι
* Γεώργιος Αφεντούλης στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Λάρισας
Κατηγορία:Βουλευτές Βόλου
Δημήτριος Κουντούρης

Ο **Δημήτριος Κουντούρης** (1880 - ;) ήταν Έλληνας πολιτικός.

## Βιογραφικά στοιχεία

Γεννήθηκε στο Βελεστίνο και σπούδασε νομικά. 

Εξελέγη βουλευτής Βόλου στις εκλογές του 1928. 

## Παραπομπές


Κατηγορία:Βουλευτές Βόλου
Αλέξανδρος Ιωαννίδης (βουλευτής)

Ο **Αλέξανδρος Ιωαννίδης** (1880 - ;) ήταν Έλληνας πολιτικός.

## Βιογραφικά στοιχεία

Γεννήθηκε στον Βόλο και ήταν γιος του Δημητρίου Χατζη - Ρήγα. Σπούδασε νομικά και άσκησε το επάγγελμα του δικηγόρου.

Εξελέγη βουλευτής Κοζάνης στις εκλογές του 1920 και επανεξελέγη βουλευτής Λάρισας στις εκλογές του 1926. 

## Παραπομπές


Κατηγορία:Βουλευτές Λάρισας
Νικόλαος Αντωνόπουλος

Ο **Νικόλαος Αντωνόπουλος** (1897 - ;) ήταν Έλληνας πολιτικός.

## Βιογραφικά στοιχεία

Γεννήθηκε στον Βόλο και ήταν γιος του Ιωάννη Αντωνόπουλου. Σπούδασε νομικά και ιδιώτευσε ως δικηγόρος.

Εξελέγη βουλευτής, με την υποστήριξη του Λαϊκού Κόμματος, Λάρισας στις εκλογές του 1932 και επανεξελέγη βουλευτής Βόλου, με το Λ.Κ., στις εκλογές του 1933, και πάλι Λάρισας με το Λ.Κ., στις εκλογές του 1935 και του 1936. Στις 18 Απριλίου 1946 εξελέγη βουλευτής Λάρισας αντί του Δημητρίου Καζάκη. 

## Παραπομπές


Κατηγορία:Βουλευτές Βόλου
Κατηγορία:Βουλευτές Λάρισας
Κατηγορία:Βουλευτές εκλεγμένοι με το Λαϊκό Κόμμα
Αλέξανδρος του Παλατινάτου-Τσβάιμπρυκεν

Ο **Αλέξανδρος** ο *χωλός*, γερμ. Alexander der hinkende (26 Νοεμβρίου 1462 - 21 Οκτωβρίου 1514) από τον Οίκο των Βίττελσμπαχ ήταν παλατινός κόμης του Τσβάιμπρυκεν (Zweibrücken) και κόμης του Φέλντεντς (Veldenz) το διάστημα 1489-1514.

## Βιογραφία
Ήταν γιος του Λουδοβίκου Α΄, παλατινού κόμη του Τσβάιμπρυκεν και της Ιωάννας, κόρης του Αντώνιου Α΄, κόμη του Κρόυ. Το 1489, επιστρέφοντας από προσκυνηματικό ταξίδι στους Αγίους Τόπους, έκτισε στο Τσβάιμπρυκεν ναό, στον οποίο έδωσε το όνομά του, την Αλεξάντερσκιρχε.

## Οικογένεια
Το 1499 νυμφεύτηκε την Μαργαρίτα, κόμισσα του Χοενλόε-Νόιενσταϊν, κόρη του Κραφτ ΣΤ΄, κόμη του Χοενλόε και είχε τέκνα:
* Ιωάννα 1499-1537, μοναχή στο Τριρ
* Λουδοβίκος Β΄, παλατινός κόμης του Τσβάιμπρυκεν
* Γεώργιος 1503-1537, ιερέας (canon) στις πόλεις Τριρ, Στρασβούργο, Κολωνία
* Ρούπρεχτ 1506-1544, κόμης του Φέλντεντς
* Αικατερίνη 1510-1542, παντρεύτηκε τον Όθωνα Δ΄, κόμη του Ρίτμπεργκ

## Πρόγονοι




## Εξωτερικοί σύνδεσμοι
* Die Genealogie der Wittelsbacher

Κατηγορία:Οίκος του Βίττελσμπαχ
Βασίλειος Αποστολίδης (βουλευτής)

Ο **Βασίλειος Αποστολίδης** (1890 - ;) ήταν Έλληνας πολιτικός.

## Βιογραφικά στοιχεία

Καταγόταν από την Καρδίτσα. Ακολούθησε σταδιοδρομία στον στρατό ξηράς φτάνοντας μέχρι τον βαθμό του ταγματάρχη. 

Εξελέγη βουλευτής, με την υποστήριξη του Εθνικού Ριζοσπαστικού Κόμματος (Ε.Ρ.Κ.), Βόλου στις εκλογές του 1933 και επανεξελέγη βουλευτής Λάρισας, με το Ε.Ρ.Κ., στις εκλογές του 1935. 

## Παραπομπές


## Εξωτερικοί σύνδεσμοι
*Βασίλειος Αποστολίδης στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Βόλου
Κατηγορία:Βουλευτές Λάρισας
Κατηγορία:Βουλευτές εκλεγμένοι με το Εθνικό Ριζοσπαστικό Κόμμα
Βασίλειος Αποστολίδης (αποσαφήνιση)

Το ονοματεπώνυμο **Βασίλειος Αποστολίδης** αναφέρεται στους:

* Βασίλειος Αποστολίδης (αρχαιολόγος)
* Βασίλειος Αποστολίδης (βουλευτής)
Λουδοβίκος Β΄ του Τσβάιμπρυκεν

Ο **Λουδοβίκος Β΄** (14 Σεπτεμβρίου 1502 - 3 Δεκεμβρίου 1532) από τον Οίκο των Βίττελσμπαχ ήταν παλατινός κόμης του Τσβάιμπρυκεν (Zweibrücken) το διάστημα 1514-1532.

## Βιογραφία
Ήταν γιος του Αλέξανδρου, παλατινού κόμη του Τσβάιμπρυκεν και της Μαργαρίτας, κόρης του Κραφτ, ΣΤ΄ κόμη του Χοενλόε-Νόιενσταϊν. Το 1514 απεβίωσε ο πατέρας του και τον διαδέχθηκε. Ο ίδιος απεβίωσε το 1532 και ετάφη στην Αλεξάντερσκιρχε στο Τσβάιμπρυκεν.

## Οικογένεια
Το 1525 νυμφεύτηκε την Ελισάβετ της Έσσης, κόρη του Γουλιέλμου Α΄, λαντγράβου της Κάτω Έσσης και είχε ένα γιο:
* Βόλφγκανγκ (1526-1569), παλατινός κόμης του Τσβάιμπρυκεν.

## Πρόγονοι




## Εξωτερικοί σύνδεσμοι

*Die Genealogie der Wittelsbacher 

Κατηγορία:Οίκος του Βίττελσμπαχ
Ιωάννης Πάντος

Ο **Ιωάννης Πάντος** (1890 - 1951) ήταν Έλληνας πολιτικός.

## Βιογραφικά στοιχεία

Γεννήθηκε στη Ζαγορά Πηλίου και ήταν γιος του Αποστόλου Πάντου. Σπούδασε ιατρική στη Γερμανία και ειδικεύτηκε στη μαιευτική. Υπήρξε, μάλιστα, γιατρός των ανακτόρων κατά την περίοδο 1920 - 1922. Διετέλεσε επίσης πρόεδρος της κοινότητας της Ζαγοράς. 

Εξελέγη βουλευτής, με την υποστήριξη του Λαϊκού Κόμματος, Λάρισας στις εκλογές του 1935 και επανεξελέγη βουλευτής Λάρισας, με το Λ.Κ., στις 19 Σεπτεμβρίου 1946, αντί του αποβιώσαντος Ξενοφόντος Ριζόπουλου. 

## Παραπομπές


Κατηγορία:Βουλευτές Λάρισας
Κατηγορία:Βουλευτές εκλεγμένοι με το Λαϊκό Κόμμα
Δημοσθένης Ρίζος

Ο **Δημοσθένης Ρίζος** (Άγιος Βλάσιος Μαγνησίας, 1872 &ndash; Θεσσαλονίκη, 9 Φεβρουαρίου 1941) ήταν Έλληνας πολιτικός και δημοσιογράφος.

## Βιογραφικά στοιχεία

Γεννήθηκε στον Άγιο Βλάσιο Πηλίου και ασχολήθηκε με την δημοσιογραφία εκδίδοντας τις εφημερίδες *Αυγή* (Βόλος) και *[[Η Θεσσαλία (εφημερίδα)|Θεσσαλία]]*. Στον Βόλο, διετέλεσε επίσης γενικός γραμματέας του τότε Δήμου Παγασών επί δημαρχίας Νικολάου Γεωργιάδη (1899-1907). Το 1914 εγκαταστάθηκε στη Θεσσαλονίκη, όπου και εξέδωσε την εφημερίδα *Το Φως*.

Αναμείχτηκε και με την πολιτική στις εκλογές της 6ης Δεκεμβρίου 1915, ως υποψήφιος βουλευτής της «Μακεδονικής Ομάδας» του ανεξάρτητου αντιβενιζελικού Στέφανου Δραγούμη, αλλά δεν εκλέχθηκε.

Εξελέγη βουλευτής, με την υποστήριξη του Λαϊκού Κόμματος, Θεσσαλονίκης στις εκλογές του 1935 και επανεξελέγη βουλευτής Θεσσαλονίκης, με το ίδιο κόμμα, στις εκλογές του 1936.

## Παραπομπές


Κατηγορία:Βουλευτές Θεσσαλονίκης
Κατηγορία:Βουλευτές εκλεγμένοι με το Λαϊκό Κόμμα
Κλεάνθης Αιγιαλείδης

Ο **Κλεάνθης Αιγιαλείδης** (1866 - ;) ήταν Έλληνας πολιτικός.

## Βιογραφικά στοιχεία

Γεννήθηκε στη Σκιάθο και ήταν διευθυντής στα Ταχυδρομεία.

Εξελέγη βουλευτής Σκοπέλου με το Λαϊκό Κόμμα, στις εκλογές του 1933, και Εύβοιας, με το Λ.Κ., στις εκλογές του 1935. 

## Παραπομπές


Κατηγορία:Βουλευτές Σκοπέλου
Κατηγορία:Βουλευτές Ευβοίας
Κατηγορία:Βουλευτές εκλεγμένοι με το Λαϊκό Κόμμα
Αριστείδης Καρτάλης

Ο **Αριστείδης Καρτάλης** ήταν Έλληνας πολιτικός.

## Βιογραφικά στοιχεία

Ήταν γιος του Χατζηαντώνη Καρτάλη και καταγόταν από πλούσια οικογένεια εμπόρων. Αδέρφια του ήταν οι Ιωάννης και Γεώργιος Καρτάλης. Συμμετείχε, μαζί με τον αδερφό του Ιωάννη, στην επανάσταση του 1878 λαμβάνοντας μέρος στις μάχες της Μακρυνίτσας και του Σαρακηνού.

Διετέλεσε δήμαρχος Τσαγκαράδων επί πολλά έτη διαθέτοντας σημαντικά χρηματικά ποσά για κοινωφελή έργα. 

Απεβίωσε το 1909.

## Παραπομπές


Κατηγορία:Οικογένεια  Καρτάλη
Βόλφγκανγκ του Τσβάιμπρυκεν

Ο **Βόλφγκανγκ** (26 Σεπτεμβρίου 1526 - 11 Ιουνίου 1569) από τον Οίκο των Βίττελσμπαχ ήταν παλατινός κόμης του Τσβάιμπρυκεν (Zweibrücken) το διάστημα 1532-59.

## Βιογραφία
Ήταν γιος του Λουδοβίκου Β΄, παλατινού κόμη του Τσβάιμπρυκεν και της Ελισάβετ, κόρης του Γουλιέλμου Α΄, λαντγράβου της Έσσης.

Όταν το 1532 απεβίωσε ο πατέρας του, ο Βόλφγκανγκ ήταν 6 ετών. Έτσι ανέλαβε τη διακυβέρνηση ο θείος του Ρούπρεχτ ως την ενηλικίωση του Βόλφγκανγκ. Το 1557 και σύμφωνα με τη συνθήκη της Χαϊδελβέργης, ο Βόλφγκανγκ έλαβε το Νόιμπουργκ από το Παλατινάτο. Το 1548 ο Κάρολος Ε΄ των Αψβούργων κατέλαβε τις προτεσταντικές περιοχές του και επανεισήγαγε καθολικές πρακτικές· η επιβολή αυτή έληξε το 1552. Η θρησκευτική διαμάχη έληξε το 1555 με τη συνθήκη του Άουγκσμπουργκ και δύο έτη μετά μερικές εκκλησιαστικές πολιτείες εκκοσμικεύθηκαν: μερικές αποκτήθηκαν από τον Βόλφγκανγκ.

Το 1566 υπηρέτησε ως αξιωματικός του ιππικού στους πολέμους εναντίον των Οθωμανών. Το 1569 ήλθε με 14.000 μισθοφόρους προς βοήθεια των Ουγενότων της Γαλλίας. Η παρέμβασή του αυτή είχε χρηματοδοτηθεί από την Ελισάβετ Α΄ της Αγγλίας. Ήταν η περίοδος των θρησκευτικών πολέμων στη Γαλλία. Έτσι εισέβαλλε στη Βουργουνδία, αλλά σε μία σύγκρουση σκοτώθηκε. Ετάφη στο Μάιζενχαϊμ. Η επικράτειά του μοιράστηκε στους γιους του: ο Ιωάννης έλαβε το Τσβάιμπρυκεν, ο Φίλιππος Λουδοβίκος το Νόιμπουργκ και ο Κάρολος το Σπόνχαϊμ με πρωτεύουσα το Μπίρκενφελντ. Οι άλλοι δύο γιοί του, ο Όθων Ερρίκος και ο Φρειδερίκος, δεν είχαν απογόνους.

## Οικογένεια
Το 1545 νυμφεύτηκε την Άννα, κόρη του Φιλίππου Α΄, λαντγράβου της Έσσης και είχε τέκνα:
* Χριστίνα 1546-1619
* Φίλιππος Λουδοβίκος 1547-1614, κόμης του Νόιμπουργκ. Οι απόγονοι του κύριου κλάδου του κληρονόμησαν το 1685 το Παλατινάτο, ενώ οι απόγονοι του κλάδου του Ζούλτσμπαχ κληρονόμησαν το 1777 το Παλατινάτο και τη Βαυαρία.
* Ιωάννης Α΄ 1550-1604, παλατινός κόμης του Τσβάιμπρυκεν. Τρεις απόγονοί του έγιναν βασιλείς της Σουηδίας.
* Άννα 1554-1576
* Ελισάβετ 1555-1625
* Όθων Ερρίκος 1556-1604, κόμης του Ζούλτσμπαχ
* Φρειδερίκος 1557-1597, κόμης του Φόενστραους-Πάρκσταϊν
* Βαρβάρα 1559-1618, παντρεύτηκε τον Γκότφριντ κόμη του Έτινγκεν-Έτινγκεν.
* Κάρολος Α΄ 1560-1600, κόμης του Μπίρκενφελντ. Οι απόγονοί του κληρονόμησαν το 1799 το Παλατινάτο και τη Βαυαρία· από δούκες αναβαθμίστηκαν σε βασιλείς.
* Μαρία Ελισάβετ 1561-1629, παντρεύτηκε τον Έρικ ΙΒ΄, κόμη του Λάινινγκεν-Ντάγκσμπουργκ-Χάρντενμπουργκ.
* Δωροθέα Αγνή 1551-1552, Ελισάβετ 1553-1554, Σουζάνα 1564-1565, απεβίωσαν νήπια.

## Πρόγονοι




Βολφγκανγκ
Δημήτριος Γίδας

Ο **Δημήτριος Γιδάς** ήταν Έλληνας πολιτικός και αξιωματικός του στρατού.

## Βιογραφικά στοιχεία
Καταγόταν από οικογένεια καπεταναίων της Θεσσαλίας. Εισήλθε στη Στρατιωτική σχολή Ευελπίδων το 1880 και συμμετείχε στον ελληνοτουρκικό πόλεμο του 1897, στους Βαλκανικούς Πολέμους και στη Μικρασιατική εκστρατεία. Κατά την τελευταία διετέλεσε διοικητής της ΙΧ Μεραρχίας. Αποστρατεύθηκε με τον βαθμό του αντιστρατήγου. 

Εξελέγη βουλευτής Βόλου στις εκλογές του 1899 και επανεξελέγη βουλευτής Λάρισας εκλογές του 1920. 

## Παραπομπές


## Εξωτερικοί σύνδεσμοι
*Δημήτριος Γίδας στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Βόλου
Κατηγορία:Βουλευτές Λάρισας
Κατηγορία:Έλληνες αξιωματικοί του πεζικού
Ουροκύων

[μικρογραφία|[Γκρίζα αλεπού του γένους  Ουροκύων (Urocyon cinereoargenteus), Νέο Mεξικό, ΗΠΑ. ]]
Το γένος ***Ουροκύων*** (δηλ. "σκύλος με ουρά") είναι γένος που περιέχει δύο (ή ενδεχομένως τρεις) ζωντανές αλεπούδες του δυτικού ημισφαιρίου στην οικογένεια των Κυνιδών· τη γκρίζα αλεπού (*Urocyon cinereoargenteus*) και την στενά συγγενική νησιωτική αλεπού (*Urocyon littoralis*), που είναι ένας ξάδερφος νάνος της γκρίζας αλεπούς· καθώς και ένα απολιθωμένο είδος, τον *Urocyon progressus*.

Ο *ουροκύων* και ο σκύλος ρακούν είναι τα μόνα κυνοειδή που μπορούν να αναρριχηθούν σε δέντρα. Ο *ουροκύων* είναι ένα από τα παλαιότερα γένη αλεπούδων που υπάρχουν ακόμη. Απόδειξη της ύπαρξης της αλεπούς Κοσουμέλ, ένα αμφισβητούμενο εξαφανισμένο ή επικίνδυνο για εξαφάνιση είδος τρίτου βαθμού, βρέθηκε στο νησί Κοσουμέλ του Μεξικού. Η αλεπού του Κοσουμέλ, η οποία μέχρι σήμερα δεν έχει περιγραφεί επιστημονικά, είναι μια μορφή νάνου όπως η νησιωτική αλεπού, αλλά λίγο μεγαλύτερη, περίπου στα τρία τέταρτα του μεγέθους της γκρίζας αλεπούς.

## Παραπομπές



Κατηγορία:Κυνίδες
Βασίλειος Γιαννούσης

Ο **Βασίλειος Γιαννούσης** ήταν Έλληνας πολιτικός.

## Βιογραφικά στοιχεία

Ήταν αξιωματικός του Πολεμικού Ναυτικού και δικηγόρος. 

Εξελέγη βουλευτής Καλαμπάκας στις εκλογές του 1902. 

## Παραπομπές


## Εξωτερικοί σύνδεσμοι
*Βασίλειος Γιαννούσης στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Καλαμπάκας
Δημήτριος Λιαπίδης

Ο **Δημήτριος Λιαπίδης** (1871 - ;) ήταν Έλληνας πολιτικός.

## Βιογραφικά στοιχεία

Καταγόταν από την Καλαμπάκα και σπούδασε ιατρική. Εισήλθε στον στρατό ξηράς φτάνοντας μέχρι τον βαθμό του γενικού αρχίατρου. Διετέλεσε, επίσης, πρόεδρος της κοινότητας Καλαμπάκας.

Εξελέγη βουλευτής Τρικάλων, με την υποστήριξη του Αγροτικού Κόμματος στις εκλογές του 1932 και επανεξελέγη βουλευτής Καλαμπάκας στις εκλογές του 1933 και του 1935. 

## Παραπομπές


Κατηγορία:Βουλευτές Τρικάλων
Κατηγορία:Βουλευτές Καλαμπάκας
Βικιεπιστήμιο

μικρογραφία|135x135εσ
Το **Βικιεπιστήμιο** είναι ένα έργο του Ιδρύματος Wikimedia που υποστηρίζει τις κοινότητες μάθησης, το μαθησιακό τους υλικό και τις συνακόλουθες δραστηριότητες. Διαφέρει από τα πιο δομημένα έργα όπως η Βικιπαίδεια, επειδή προσφέρει μια σειρά από μαθήματα, τμήματα και σχολές για την προώθηση της μάθησης παρά για το περιεχόμενο.

## Γλώσσες
Σήμερα, υπάρχουν 17 εκδόσεις Βικιεπιστημίου με  λήμματα και  χρήστες συνολικά.

## Παραπομπές


Κατηγορία:Έργα του Wikimedia
Χρήστος Σακελλαρίδης

Ο **Χρήστος Σακελλαρίδης** ήταν Έλληνας πολιτικός.

## Βιογραφία
Καταγόταν από την Καλαμπάκα και ήταν δικηγόρος.

Εξελέγη βουλευτής Καλαμπάκας στις εκλογές του 1923. 

## Παραπομπές


Κατηγορία:Βουλευτές Καλαμπάκας
Γεώργιος Μπάρδας

Ο **Γεώργιος Μπάρδας** (1881 - ;) ήταν Έλληνας πολιτικός.

## Βιογραφικά στοιχεία

Γεννήθηκε στο Μαλακάσι Τρικάλων και ήταν γιος του Δημητρίου Μπάρδα. Σπούδασε νομικά, διετέλεσε σύμβουλος της στρατιωτικής δικαιοσύνης, πρωτοδίκης και δικηγόρος.

Εξελέγη βουλευτής Ιωαννίνων με το Εθνικόν Ριζοσπαστικόν Κόμμα στις εκλογές του 1935 και επανεξελέγη με την Γενική Λαϊκή Ριζοσπαστική Ένωση σε αυτές του 1936, και του 1946 με το Εθνικόν Κόμμα Ελλάδος. 

## Παραπομπές


Κατηγορία:Βουλευτές Ιωαννίνων
Κατηγορία:Βουλευτές εκλεγμένοι με το Εθνικό Ριζοσπαστικό Κόμμα
Κατηγορία:Βουλευτές εκλεγμένοι με το Εθνικό Κόμμα
Σπυρίδων Αλεξιάδης

Ο **Σπυρίδων Αλεξιάδης** (1885 - ;) ήταν Έλληνας πολιτικός.

## Βιογραφικά στοιχεία

Γεννήθηκε στην Καλαμπάκα. Σπούδασε νομικά και άσκησε ενεργή δικηγορία στα Τρίκαλα.

Εξελέγη βουλευτής Τρικάλων στις εκλογές του 1920 και επανεξελέγη βουλευτής Τρικάλων με το Λαϊκό Κόμμα στις εκλογές του 1926 καθώς και στις 7 Μαρτίου 1936 στη θέση του αποβιώσαντος Σπυρίδωνος Ταλιαδούρου.  

## Παραπομπές


Κατηγορία:Βουλευτές Τρικάλων
Κατηγορία:Βουλευτές εκλεγμένοι με το Λαϊκό Κόμμα
Ερμόδωρος-Ιωάννης Καυταντζόγλου

Ο **Ερμόδωρος-Ιωάννης Καυταντζόγλου** (συχνά αναφερόμενος απλώς ως *Ιωάννης Καυταντζόγλου*, 1873-1930) ήταν Έλληνας πολιτικός.

## Βιογραφικά στοιχεία
Γεννήθηκε στην Αθήνα και ήταν γιος του Λύσανδρου Καυταντζόγλου.

Εξελέγη βουλευτής Καρδίτσας στις εκλογές του 1902 και επανεξελέγη βουλευτής Τρικάλων σε αυτές του 1906, Θεσσαλονίκης σε αυτές του Δεκεμβρίου 1915 και του 1920 καθώς και βουλευτής Πέλλας, με το Λαϊκό Κόμμα στις εκλογές του 1926. Στην κυβέρνηση Καλογερόπουλου διετέλεσε υπουργός συγκοινωνιών.

## Παραπομπές


Κατηγορία:Βουλευτές Τρικάλων
Κατηγορία:Βουλευτές Θεσσαλονίκης
Κατηγορία:Βουλευτές Πέλλας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Έλληνες υπουργοί Συγκοινωνιών
Ευρύτερη Μέση Ανατολή

Η **Ευρύτερη Μέση Ανατολή** είναι όρος που χρησιμοποιείται τα τελευταία χρόνια και έχει εισηχθεί στις αρχές της δεκαετίας του 2000 και όπως μαρτυρεί η ονομασία του αναφέρεται σε μια ευρύτερη προσέγγιση της γεωγραφικής περιοχής της Μέσης Ανατολής, κυρίως από πολιτική σκοπιά και χωρίς να έχει σαφή στενά γεωγραφικά όρια.

Περιλαμβάνει πέραν από τις χώρες της Μέσης Ανατολής (Αίγυπτος, Ηνωμένα Αραβικά Εμιράτα, Ιορδανία, Ιράκ, Ιράν, Κατάρ, Κουβέιτ, Λίβανος, Μπαχρέιν, Παλαιστινιακά Εδάφη, Σαουδική Αραβία, Συρία, Ομάν και Υεμένη, Ισραήλ, Τουρκία και Κύπρος), και άλλες κυρίως μουσουλμανικές χώρες της ευρύτερης περιοχής, κυρίως της βόρειας και βορειοδυτικής Αφρικής (Αλγερία, Λιβύη, Μαρόκο, Τυνησία, Δυτική Σαχάρα, Μαυριτανία, δηλαδή οι χώρες του Μάγκρεμπ) και άλλα αφρικανικά κράτη όπως το Σουδάν, η Σομαλία κ.ά., αλλά και κάποιες φορές πιο ανατολικές ασιατικές χώρες όπως το Αφγανιστάν και το Πακιστάν, αλλά και όλη η Κεντρική Ασία. 

Η Τουρκία, παρόλο που γεωγραφικά ανήκει σχεδόν εξ ολοκλήρου στην Ασία, ένεκα τμήματος ευρωπαϊκού εδάφους κατατάσσεται άλλοτε στη Μέση Ανατολή, και άλλοτε στην Ευρώπη, ομοίως το Ισραήλ για πολιτικούς και κοινωνικοοικονομικούς λόγους όμως. Η Κύπρος που είναι μια νησιωτική χώρα που βρίσκεται στην ανατολική Μεσόγειο και παρότι γεωγραφικά θεωρείται πως συμπεριλαμβάνεται στην Ασία και τη Μέση Ανατολή, θεωρείτο αδιαμφισβήτητα ευρωπαϊκό κράτος με στενούς ιστορικούς, πολιτικούς, γλωσσικούς, πολιτισμικούς και θρησκευτικούς δεσμούς με την Ελλάδα και τη γηραιά ήπειρο ανήκοντας ουσιαστικά στον Δυτικό κόσμο, όντας και μέλος της Ευρωπαϊκής Ένωσης.

## Δείτε επίσης
* Μέση Ανατολή
* Εγγύς Ανατολή
* Λεβάντες

Κατηγορία:Μέση Ανατολή
Άκτωρ (όμιλος εταιρειών)

Η **Άκτωρ** είναι κατασκευαστική εταιρία στην Ελλάδα με διεθνή παρουσία. Ως κάτοχος εργοληπτικού πτυχίου 7ης τάξης, η εταιρεία αναλαμβάνει κατασκευαστικά έργα μεγάλης κλίμακας, όπως τηλεπικοινωνιακά και περιβαλλοντικά έργα, καθώς και έργα υποδομών, κτιριακών εγκαταστάσεων, ανανεώσιμων πηγών ενέργειας και αξιοποίησης ακινήτων για το Δημόσιο και για τον ιδιωτικό τομέα.

Μεταξύ άλλων, η εταιρεία είχε αναλάβει την αναβάθμιση του αεροδρομίου της Πάρου και της Καρπάθου. Τον Μάρτιο του 2017 ανέλαβε από τη Fraport Greece το σχεδιασμό και την υλοποίηση των εργασιών ανακατασκευής, αναβάθμισης και επέκτασης των 14 περιφερειακών αεροδρομίων στην Ελλάδα.

Η Άκτωρ μέχρι το 2025 ήταν μέλος της Intracom ενός από τους μεγαλύτερους πολυεθνικούς ομίλους τεχνολογίας στη Νοτιοανατολική Ευρώπη.

## Παραπομπές


## Εξωτερικοί σύνδεσμοι
*Επίσημη ιστοσελίδα της Intrakat/Άκτωρ

Κατηγορία:Ελληνικές επιχειρήσεις
Κατηγορία:Ελληνικά εμπορικά σήματα
Γεώργιος Κανούτας

Ο **Γεώργιος Κανούτας** (1849 - 1929) ήταν Έλληνας πολιτικός.

## Βιογραφικά στοιχεία

Γεννήθηκε στα Τρίκαλα και σπούδασε ιατρική. Διετέλεσε δήμαρχος Τρικκαίων κατά τις περιόδους 1887 - 1891 και 1903 - 1914. 

Εξελέγη βουλευτής Τρικάλων στις εκλογές του 1885 και επανεξελέγη βουλευτής Τρικάλων σε αυτές του 1892, του 1899, του Δεκεμβρίου 1915 και του 1920. 

Στην πόλη των Τρικάλων το όνομά του φέρει κεντρικός δρόμος της πόλης.

## Παραπομπές


Κατηγορία:Βουλευτές Τρικάλων
Κωνσταντίνος Γκίκας

Το ονοματεπώνυμο **Κωνσταντίνος Γκίκας** αναφέρεται στους:

* Κωνσταντίνος Γκίκας (αγωνιστής)
* Κωνσταντίνος Γκίκας (βουλευτής)
* Κωνσταντίνος Γκίκας (ποδοσφαιριστής)
* Κωστής Γκίκας (φωτογράφος)
Κωνσταντίνος Γκίκας (βουλευτής)

Ο **Κωνσταντίνος Γκίκας** (1849  ήταν Έλληνας.

## Βιογραφικά στοιχεία

Γεννήθηκε στην Αθήνα. Υπηρέτησε ως έπαρχοςσε πολλά μέρη καθώς και πρώτος έπαρχος Καρδίτσας.

Εξελέγη βουλευτής Τρικάλων στις εκλογές του 1885. 

## Παραπομπές


## Εξωτερικοί σύνδεσμοι
*Κωνσταντίνος Γκίκας στον ''Πανδέκτη'', του Εθνικού Ιδρύματος Ερευνών.

Κατηγορία:Βουλευτές Τρικάλων
Κωνσταντίνος Χατζηπέτρος

Ο **Κωνσταντίνος (Κοκός) Χατζηπέτρος** (1862 - 1904) ήταν Έλληνας πολιτικός.

## Βιογραφικά στοιχεία

Ήταν γιος του Ευθύμιου Χατζηπέτρου. Αδερφός του ήταν ο Χρήστος Χατζηπέτρος. Σπούδασε νομικά.

Εξελέγη βουλευτής Τρικάλων στις εκλογές του 1890, η εκλογή του, όμως ακυρώθηκε στη συνέχεια, και επανεξελέγη βουλευτής Τρικάλων σε αυτές του 1892, του 1895, του 1899 και του 1902. 

Κατά τη διάρκεια κοινοβουλευτικής συνεδρίασης ήρθε σε σφοδρή αντιπαράθεση με τον Σπυρίδωνα Στάη με αποτέλεσμα να λύσουν τις διαφορές τους σε μονομαχία κατά την οποία ο Στάης σκότωσε τον Χατζηπέτρο.

## Παραπομπές


Κατηγορία:Βουλευτές Τρικάλων
Χρήστος Χατζηπέτρος (βουλευτής)

Ο **Χρήστος Χατζηπέτρος** (1862 - 1922) ήταν Έλληνας πολιτικός.

## Βιογραφικά στοιχεία

Ήταν γιος του Ευθύμιου Χατζηπέτρου. Αδερφός του ήταν ο Κωνσταντίνος Χατζηπέτρος.

Στις 4 Δεκεμβρίου 1904 εξελέγη αντί του αποβιώσαντος αδερφού του, βουλευτής Τρικάλων και επανεξελέγη σε αυτές του 1905, του 1906, του Μαΐου 1915, του Δεκεμβρίου 1915 και του 1920. 

Απεβίωσε εν ενεργεία βουλευτής στις 21 Ιανουαρίου 1922.

## Παραπομπές


Κατηγορία:Βουλευτές Τρικάλων
Ιωάννης Α΄ του Τσβάιμπρυκεν

Ο **Ιωάννης Α΄** (8 Μαΐου 1550 - 12 Αυγούστου 1604) ο λεγόμενος *χωλός*, από τον Οίκο των Βίττελσμπαχ, ήταν παλατινός κόμης του Τσβάιμπρυκεν (Zweibrücken) το διάστημα 1569-1604.

## Βιογραφία
Γεννήθηκε στο Μάισενχαϊμ και ήταν ο δευτερότοκος γιος του Βόλφγκανγκ, παλατινού κόμη του Τσβάιμπρυκεν και της Άννας της Έσσης. 

Το 1588 άλλαξε το θρήσκευμα της πολιτείας του από Λουθηρανισμό σε Καλβινισμό. Απεβίωσε στο Γκέρμερσχαϊμ και ετάφη στο Αλεξάντερσκιρχε του Τσβάιμπρυκεν.

## Οικογένεια
Το 1579 νυμφεύτηκε τη Μαγδαληνή του Λα Μαρκ, κόρη του Γουλιέλμου, δούκα του Γύλιχ-Κλέβης-Μπεργκ και είχε τα εξής τέκνα:
* Γουλιέλμος-Λουδοβίκος 1580-1581.
* Μαρία-Ελισάβετ 1581-1637, παντρεύτηκε τον δεύτερο εξάδελφο του πατέρα της Γεώργιο Γουσταύο των Βίττελσμπαχ, κόμη του Φέλντεντς.
* Άννα-Μαγδαληνή 1583-1583.
* Ιωάννης Β΄ 1584-1635, κόμης του Τσβάιμπρυκεν.
* Φρειδερίκος-Κάζιμιρ 1585-1645, κόμης του Λάντσμπεργκ.
* Ελισάβετ-Δωροθέα 1586-1593.
* άρρεν τέκνο 1588-1588.
* Ιωάννης-Κάζιμιρ 1589-1652, κόμης του Κλέεμπουργκ.
* θήλυ τέκνο 1590-1590.
* Ιακωβαία-Ερριέττα-Αμαλία 1592-1655, παντρεύτηκε τον Φραγκίσκο Ιάκωβο, κόμη του Πεστακάλντα.
* άρρεν τέκνο 1593-1593.
* Άννα-Αικατερίνη 1597-1597.

## Πρόγονοι





## Εξωτερικοί σύνδεσμοι
* Die Genealogie der Wittelsbacher

Κατηγορία:Οίκος του Βίττελσμπαχ
Αεροδρόμιο Μαξίμοβκα της Ουφά

Το **Αεροδρόμιο Μαξίμοβκα της Ουφά**  () είναι μικρός αερολιμένας στο Μπασκορτοστάν της Ρωσίας. Βρίσκεται στη βορειοανατολική πλευρά της Ουφά. Εξυπηρετεί μικρά μεταφορικά αεροσκάφη. Είναι δευτερεύον, σε σχέση με το Αεροδρόμιο της Ουφά, νοτιοδυτικά της πόλης.
Κατηγορία:Μεταφορές στη Δημοκρατία του Μπασκορτοστάν
Απόστολος Ζάππας

Ο **Απόστολος Ζάππας** (1862 - 1915) ήταν Έλληνας βλάχικης καταγωγής πολιτικός.

## Βιογραφικά στοιχεία

Γεννήθηκε στο Λάμποβο Τεπελενίου της τότε Οθωμανικής Αυτοκρατορίας και ήταν γιος του Αθανάσιου Ζάππα, αδέρφου του Κωνσταντίνου και  του πρώτου ξαδέρφου Ευάγγελου Ζάππα. Σπούδασε νομικά και πολιτικές επιστήμες στη Γενεύη και εργάστηκε ως διευθυντής στις τεράστιες εκτάσεις των θείων του στη Θεσσαλία.

Εξελέγη βουλευτής Τρικάλων στις εκλογές του 1899 και επανεξελέγη βουλευτής Τρικάλων σε αυτές του 1902 και του 1906.

Απεβίωσε στο Βουκουρέστι.

## Παραπομπές


## Εξωτερικοί σύνδεσμοι
*Απόστολος Ζάππας στον ''Πανδέκτη'', του Εθνικού Ιδρύματος Ερευνών

Κατηγορία:Βουλευτές Τρικάλων
Ηλίας Μπασδέκης

Ο **Ηλίας Μπασδέκης** ήταν Έλληνας πολιτικός.

## Βιογραφικά στοιχεία

Καταγόταν από τον δήμο Φαρκαδόνος.

Εξελέγη βουλευτής Τρικάλων στις εκλογές του 1902 και επανεξελέγη βουλευτής Τρικάλων σε αυτές του Μαΐου 1915 και του 1920.

Απεβίωσε στην Αθήνα.

## Παραπομπές


Κατηγορία:Βουλευτές Τρικάλων
Γεώργιος Αγαθοκλής

Ο **Γεώργιος Αγαθοκλής** (1865 - 1910) ήταν Έλληνας πολιτικός και αλευροβιομήχανος.

## Βιογραφικά στοιχεία

Ήταν γιος του Παναγιώτη Αγαθοκλής και αδερφός του ήταν ο Κωνσταντίνος Αγαθοκλής. Διέθετε αλευρόμυλους στην περιοχή των Τρικάλων.

Εξελέγη βουλευτής Τρικάλων στις εκλογές του 1905.

## Παραπομπές


Κατηγορία:Βουλευτές Τρικάλων
Κωνσταντίνος Αγαθοκλής

Ο **Κωνσταντίνος Αγαθοκλής** ήταν Έλληνας πολιτικός και αλευροβιομήχανος.

## Βιογραφικά στοιχεία

Ήταν γιος του Παναγιώτη Αγαθοκλής και αδερφός του ήταν ο Γεώργιος Αγαθοκλής. 

Εξελέγη βουλευτής Φθιώτιδος στις εκλογές του 1892 και επανεξελέγη σε αυτές του 1899, του 1902, του 1905 και του 1906.

Απεβίωσε τον Οκτώβριο του 1908 εν ενεργεία βουλευτής.

## Παραπομπές


Κατηγορία:Βουλευτές Φθιώτιδας
Δημήτριος Θεοδοσόπουλος

Ο **Δημήτριος Θεοδοσόπουλος** ήταν Έλληνας πολιτικός.

## Βιογραφικά στοιχεία

Ήταν ιδρυτής της τράπεζας Θεοδοσόπουλου στα Τρίκαλα.

Εξελέγη βουλευτής Τρικάλων στις εκλογές του Νοεμβρίου 1910.

Γιος του ήταν ο Θεοδόσιος Θεοδοσόπουλος, δήμαρχος Τρικάλων.

## Παραπομπές


## Εξωτερικοί σύνδεσμοι
*Δημήτριος Θεοδοσόπουλος στον ''Πανδέκτη'', του Εθνικού Ιδρύματος Ερευνών

Κατηγορία:Βουλευτές Τρικάλων
Γεώργιος Σπυρόπουλος

Ο **Γεώργιος Σπυρόπουλος** ήταν Έλληνας πολιτικός.

## Βιογραφικά στοιχεία

Γεννήθηκε στα Μεγάλα Καλύβια.

Εξελέγη βουλευτής Τρικάλων στις εκλογές του Αυγούστου 1910 και επανεξελέγη βουλευτής Τρικάλων σε αυτές του Νοεμβρίου 1910 και του 1912.

## Παραπομπές


Κατηγορία:Βουλευτές Τρικάλων
Ανάποδο Τσε

Το **Ανάποδο Τσε ** (Ꙡ&#x20;ꙡ, πλάγια γραφή: *Ꙡ&#x20;ꙡ*) είναι γράμμα του Κυριλλικού αλφαβήτου. Είναι το γράμμα Τσε (Ц&#x20;ц, πλάγια γραφή:&nbsp;*Ц&#x20;ц*) περιστραμμένο σε οριζόντια φορά (δηλ. σε κάθετο άξονα). Το ανάποδο Τσε χρησιμοποιείτο στην Παλαιά εκκλησιαστική Σλαβονική γλώσσα, όπως και στην παλαιορωσική ή ανατολικό-σλαβική (π. 10ος-15ος αιώνας).

Το Ανάποδο Τσε αντιστοιχεί στην ακόλουθη κωδικοποίηση του Unicode :

## Εξωτερικοί σύνδεσμοι
* «Cyrillic capital letter Reversed Tse». *Graphemica* (For people who love letters, numbers, punctuation). Ανακτήθηκε στις 8.06.2017.

Κατηγορία:Κυριλλικό αλφάβητο
Ιωάννης Κάζιμιρ του Κλέεμπουργκ

Ο **Ιωάννης-Κάζιμιρ** (20 Απριλίου  1589 - 18 Ιουνίου 1652) από τον Οίκο των Βίττελσμπαχ ήταν κόμης του Νόικαστελ (Neukastell) στο Παλατινάτο, είναι όμως γνωστός ως κόμης του Κλέεμπουργκ (Kleeburg). Είναι ο πρόγονος τριών βασιλέων της Σουηδίας.

## Βιογραφία
Ήταν ο τριτότοκος γιος του Ιωάννη Α΄, κόμη του Παλατινάτου-Τσβάιμπρυκεν και της Μαγδαληνής του Λα Μαρκ, κόρης του Γουλιέλμου, δούκα του Γύλιχ-Κλέβης-Μπεργκ. Το 1604 απεβίωσε ο πατέρας του και ενώ είχε ορίσει να λάβει ο δευτερότοκος Φρειδερίκος-Κάζιμιρ την κομητεία του Λάντσμπεργκ και ο Ιωάννης Κάζιμιρ την κομητεία του Νοϊκαστέλ, ο μεγαλύτερος αδελφός τους Ιωάννης Β΄ συμφώνησε με αυτούς να τους δοθούν μόνο τα κάστρα Λάντσμπεργκ, Νοϊκαστέλ και μια ετήσια αποζημίωση. Έτσι ο Ιωάννης Κάζιμιρ έλαβε το Νοϊκαστέλ και 3.000 φλωρίνια ετησίως . 

Απεβίωσε στο κάστρο Στέγκεμποργκ το 1652.

## Οικογένεια
Το 1615 νυμφεύτηκε την δεύτερη εξαδέλφη του, Αικατερίνη των Βάσα, κόρη του Καρόλου Θ΄ της Σουηδίας και είχε τέκνα:
* Χριστίνα-Μαγδαληνή 1616-1662, παντρεύτηκε τον Φρειδερίκο ΣΤ΄ μαργράβο του Μπάντεν-Ντούρλαχ.
* Κάρολος Ι΄ Γουσταύος 1622-1660, βασιλιάς της Σουηδίας. Διαδέχθηκε την εξαδέλφη του Χριστίνα των Βάσα το 1654.
* Μαρία-Ευφροσύνη 1625-1687, παντρεύτηκε τον Μάγνο-Γαβριήλ, κόμη του Λα Γκαρντιέ.
* Ελεονώρα-Αικατερίνη 1626-1692, παντρεύτηκε τον Φρειδερίκο λαντγράβο της Έσσης-Έσβεγκε.
* Αδόλφος-Ιωάννης Α΄ 1629-1689, κόμης του Κλέεμπουργκ.

## Πρόγονοι





## Αναφορές


Κατηγορία:Οίκος του Βίττελσμπαχ
Διάσκεψη του Δέλβινου

Η **Πανηπειρωτική Διάσκεψη του Δέλβινου** υπήρξε σειρά συσκέψεων των εκπροσώπων της Βορείου Ηπείρου που επικύρωσε την αυτονομία της περιοχής. Πραγματοποιήθηκε στην πόλη Δέλβινο της Βορείου Ηπείρου (σημερινή νοτία Αλβανία) την περίοδο Ιουνίου-Ιουλίου 1914 και επικύρωσε τους όρους του Πρωτοκόλλου της Κέρκυρας Το συγκεκριμένο Πρωτόκολλο αναγνώριζε τον ελληνικό χαρακτήρα της Βορείου Ηπείρου και σειρά δικαιωμάτων στον τοπικό ελληνικό πληθυσμό, εντός των συνόρων του νεοσύστατου αλβανικού κράτους.

Στη διάσκεψη συμμετείχαν εκπρόσωποι από όλοι τη Βόρεια Ήπειρο και ξεκίνησε την 23 Ιουνίου, με πέρας την 26 Ιουλίου 1914.  Αρχικά είχαν διατυπωθεί από διάφορους βορειοηπειρώτες αντιπρόσωπους ισχυρές ενστάσεις για τη βιωσιμότητα του Πρωτοκόλλου. Κυβερνητικοί κύκλοι από την Ελλάδα και ιδιαίτερα ο πρωθυπουργός Ελευθέριος Βενιζέλος, επέμειναν στην επικύρωση ως μοναδική λύση για την ασφάλεια και την ειρήνη στην περιοχή, ενώ από την άλλη πλευρά οι εκπρόσωποι της Χειμάρρας, παράκτιας περιοχής της Βορείου Ηπείρου, επέμειναν στην  ένωση με την Ελλάδα ως μόνη ουσιαστική λύση για την περιοχή. Τελικά πραγματοποιήθηκε η επικύρωση των όρων του Πρωτοκόλλου της Κέρκυρας, που είχε υπογραφεί τον προηγούμενο Μάιο μεταξύ της βορειοηπειρωτικής και της αλβανικής κυβέρνησης.

## Παραπομπές

## Πηγές
*Ο Βορειοηπειρωτικός Αγώνας. Γενικό Επιτελείο Στρατού, Διεύθυνση Ιστορία Στρατού, (1997).

Κατηγορία:Νεότερη ιστορία της Ελλάδας
Κατηγορία:Ιστορία της Αλβανίας
Κατηγορία:Ιστορία της Ηπείρου
Κατηγορία:Βόρεια Ήπειρος
Γκαστόν Πελτιέ

Ο **Γκαστόν Πελτιέ** (1876 - άγνωστη χρονολογία θανάτου) ήταν Γάλλος ποδοσφαιριστής. 

Στην Ολυμπιάδα του Παρισιού, κέρδισε το αργυρό μετάλλιο μαζί με την ομάδα του, Ένωση Γαλλικών Αθλητικών Συλλόγων.

## Παραπομπές


Κατηγορία:Γάλλοι Ολυμπιονίκες
Σαλιχά Σουλτάνα (κόρη του Αμπντούλ Αζίζ)

Η **Σαλιχά ** (Οθ. Τούρκικα:فاطمة سلطان) (Τούρκικα: *Saliha Sultan* γνωστή και ως *Φατμά Σαλιχά Σουλτάνα*, 10 Αυγούστου 1862 - 1941) ήταν κόρη του σουλτάνου Αμπντούλ Αζίζ της Οθωμανικής Αυτοκρατορίας.

Η Σαλιχά γεννήθηκε στις 10 Αυγούστου 1862 στην Κωνσταντινούπολη, ήταν κόρη του σουλτάνου Αμπντούλ Αζίζ και της Ντιουρουνέβ Καντινεφέντι. Στην ηλικία των δεκατριών ετών, αρραβωνιάστηκε τον Χεβίδη Ισμαήλ Πάσα, γιο του Ιμπραήμ Χιλμί Πάσα το συμβούλιο απέρριψε τον γάμο, και δεκατρία χρόνια αργότερα το 1889 παντρεύτηκε τον Ζουλκιούφ Αχμέτ Πασά, μαζί απέκτησαν το μοναδικό τους παιδί μια κόρη, την Καμιλέ Χανίμσουλταν. 

Το 1924 έφυγε με τον σύζυγό της για την Ευρώπη, και το 1941 η Σαλιχά όντας φτωχή, πέθανε σε ηλικία 79 ετών στο Κάιρο. Εικάζεται ότι προσπάθησε πολλές φορές να αυτοκτονήσει εξαιτίας της φτώχειας.

## Παραπομπές

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Αντώνης Φραγκάκης (ηθοποιός)

Ο **Αντώνης Φραγκάκης** (Αθήνα, 1963) είναι Έλληνας ηθοποιός του κινηματογράφου και του θεάτρου. Παλαιότερα εργαζόταν ως μοντέλο σε επώνυμους οίκους μόδας.

## Βιογραφία
Ο Αντώνης Φραγκάκης γεννήθηκε το 1963 στην Αθήνα. Ξεκίνησε την καριέρα του ως μοντέλο σημειώνοντας μεγάλη επιτυχία τόσο στο εσωτερικό όσο και στο εξωτερικό συμμετέχοντας σε καμπάνιες και πασαρέλες για μεγάλους διεθνείς οίκους μόδας. Παρακολούθησε μαθήματα υποκριτικής από τον Ανδρέα Βουτσινά. Αργότερα άρχισε να συμμετάσχει σε ταινίες, σειρές στην τηλεόραση και παραστάσεις στο θέατρο. Η καριέρα του περιλαμβάνει αξιόλογες συμμετοχές σε γνωστές τηλεοπτικές σειρές, όπως Τα παιδιά της Νιόβης (2004), Singles (2005), Οι Μάγισσες της Σμύρνης, Αυτόπτης Μάρτυς (1993), Τυφλόμυγα κ.ά. Από το 2006 και για οκτώ χρόνια ήταν παντρεμένος με την ηθοποιό Θεοδώρα Τζήμου.

## Φιλμογραφία
Ο Αντώνης Φραγκάκης έχει συμμετάσχει σε πολλές παραστάσεις και τηλεοπτικές σειρές. Η περίοδος ακμής του ήταν από το 2001-2011.

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


## Εξωτερικοί σύνδεσμοι
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

Κατηγορία:Έλληνες μοντέλα
Κατηγορία:Έλληνες ηθοποιοί κινηματογράφου
Κατηγορία:Έλληνες ηθοποιοί τηλεόρασης
Sniper Elite 4

Το ***Sniper Elite 4*** είναι βιντεοπαιχνίδι τακτικής βολών με στοιχεία κάλυψης, που δημιουργήθηκε από την Rebellion Developments. Το παιχνίδι κυκλοφόρησε για τα Microsoft Windows, PlayStation 4 και Xbox One στις 14 Φεβρουαρίου του 2017, ως συνέχεια του *[[Sniper Elite III]]*. 

## Τρόπος παιχνιδιού

Το παιχνίδι εκτυλίσσεται από αφηγηματική προοπτική, με πρωταγωνιστή έναν τακτικό σκοπευτή με στοιχεία αορατότητας. Όταν οι παίκτες σκοτώσουν έναν εχθρό χρησιμοποιώντας ένα τουφέκι ελευθέρου σκοπευτή από μεγάλη απόσταση, θα ενεργοποιηθεί το σύστημα έκκεντρης θανάτωσης ακτίνων Χ, στο οποίο η κάμερα του παιχνιδιού ακολουθεί τη σφαίρα από το τουφέκι του ελεύθερου σκοπευτή μέχρι το στόχο και παρουσιάζει τα μέρη του σώματος, τα οστά ή τα εσωτερικά όργανα του σώματος να σπάνε ή να διαρρηγνύονται από τη σφαίρα. Το σύστημα έχει επίσης επεκταθεί για να συμπεριλάβει σφαίρες επίθεσης melee και stealth.

Η τεχνητή νοημοσύνη του παιχνιδιού είναι βελτιωμένη σε σχέση με την προηγούμενη έκδοση,με τους εχθρούς να μπορούν να αντιδρούν πιο ενεργά στη δράση των παικτών. Όταν σκοτωθεί ένας εχθρός, άλλοι εχθροί θα αρχίσουν να αναζητούν τους παίκτες. Ο σκοπευτής είναι εξοπλισμένος με ένα ζευγάρι κιάλια, τα οποία δείχνουν στους παίκτες που είναι οι εχθροί και ποια όπλα μεταφέρουν. Στο παιχνίδι υπάρχει το αξίωμα των αξιωματικών. Η δολοφονία του αξιωματικού όσο το δυνατόν νωρίτερα θα οδηγήσει τον στρατό του να υποχωρήσει, ενώ αν τον σκοτώσει προς το τέλος μιας αποστολής θα αυξήσει σημαντικά τη δυσκολία του επιπέδου. Οι παίκτες μπορούν να τοποθετήσουν παγίδες και να χρησιμοποιήσουν τα πτώματα ως παγίδες. Το παιχνίδι διαθέτει επίσης νυχτερινές αποστολές, στις οποίες οι παίκτες μπορούν να αφαιρέσουν τις πηγές φωτός για να κρύψουν την παρουσία τους.

Οι χάρτες στο παιχνίδι είναι σημαντικά μεγαλύτεροι από το *Sniper Elite III*, παρέχοντας στους παίκτες περισσότερους βαθμούς ελευθερίας στο παιχνίδι. Επίσης οι χάρτες διαθέτουν περισσότερη ευκρίνεια. Το νέο σύστημα κινήσεων του παιχνιδιού επιτρέπει στον χαρακτήρα Fairburne να ανεβαίνει και να κρεμιέται από περβάζια. Τέλος έχουν εισαχθεί εκ νέου οι συνεταιριστικές αποστολές και το παιχνίδι πολλών ατόμων.

## Παραπομπές


Κατηγορία:Βιντεοπαιχνίδια του 2017
Κατηγορία:Βιντεοπαιχνίδια του PlayStation 4
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του Xbox One
Κατηγορία:Βιντεοπαιχνίδια τακτικής βολών
Κατηγορία:Βιντεοπαιχνίδια ανεπτυγμένα στο Ηνωμένο Βασίλειο
Κατηγορία:Βιντεοπαιχνίδια του Β' Παγκόσμιου Πολέμου
Κατηγορία:Βιντεοπαιχνίδια τοποθετημένα στην Ιταλία
Κατηγορία:Βιντεοπαιχνίδια της Rebellion Developments
Κόμητες και δούκες του Ανζού

thumb|150px|right|Τα σύμβολα των δουκών του Ανζού
Οι **Κόμητες του Ανζού** ήταν οι κυβερνήτες της κομητείας του Ανζού, ο τίτλος παραχωρήθηκε για πρώτη φορά τον 9ο αιώνα από τον Κάρολο τον Φαλακρό στον Ροβέρτο τον Ισχυρό. Ο Ινζέλζερ και ο γιος του ήταν υποκόμητες του Ανζέ, ο γιος του Ινζέλζερ Φούλκων ο Ερυθρός ήταν ο πρώτος που πήρε τον τίτλο του κόμη. Οι απόγονοι του Ινζέλζερ συνεχίστηκαν σε αρσενική γραμμή μέχρι μέχρι τον Γοδεφρείδο Μαρτέλο, κληροδότησε στην συνέχεια την κομητεία στον ανιψιό του Γοδεφρείδος Γ΄ γιο της αδελφής του Ερμενγάρδης του Ανζού και του Γοδεφρείδου του Γκατινέ. Οι απόγονοι τους κυβέρνησαν το Ανδεγαυικο βασίλειο του Ανζού μέχρι την εποχή που η κομητεία κατακτήθηκε από το Γαλλικό στέμμα. Ο τίτλος του κόμη του Ανζού μετετράπη στον τίτλο του δούκα του Ανζού (1360) τον οποίο κατείχαν μέλη της Γαλλικής εθνικής δυναστείας των Καπετιδών από τον Οίκο των Βαλουά και τον Οίκο των Βουρβόνων. 
Ακολουθώντας το παράδειγμα του Αγγλικού Οίκου της Υόρκης όταν κάποιος δούκας πέθαινε χωρίς γιους ο τίτλος μεταβιβαζόταν στο Γαλλικό στέμμα. Ο τίτλος πέρασε στον Φίλιππο, εγγονό του Λουδοβίκου του Μέγα ο οποίος έγινε βασιλιάς της Ισπανίας ως Φίλιππος Ε΄ της Ισπανίας, από τότε εμφανίστηκαν πολλοί διεκδικητές του τίτλου που είχαν σχέση με το Ισπανικό στέμμα.

## Κόμητες του Ανζού

### [[Οίκος των Ροβερτιδών]]

### [[Οίκος του Ινζελζέ]]

### [[Οίκος των Ανζού]]

### [[Οίκος των Καπετιδών]]

### [[Οίκος των Βαλουά]]

## Δούκες του Ανζού

Οι δούκες είχαν σημαντική συμβολή στην κοινωνική Αναγέννηση του 14ου αιώνα. 
### [[Οίκος των Βαλουά]]

Με το τέλος του Καρόλου Δ΄ το Ανζού επέστρεψε στο Γαλλικό στέμμα, στον Λουδοβίκο ΙΑ΄. Τον διαδέχθηκε ο γιος του Κάρολος Η΄ και ο 2ος εξάδελφός του Λουδοβίκος ΙΒ΄. Τον Λουδοβίκο ΙΒ΄ διαδέχθηκε ο γιος του εξαδέλφου του, ο Φραγκίσκος Α΄, που παραχώρησε το Ανζού στη μητέρα του:

### [[Οίκος της Σαβοΐας]]

### [[Οίκος των Βαλουά|Οίκος των Βαλουά-Ανγκουλέμ]]

Η αδελφή τους Μαργαρίτα των Βαλουά-Ανγκουλέμ παντρεύτηκε τον Ερρίκο Δ΄ της Γαλλίας.

### [[Οίκος των Βουρβόνων]]

### [[Οίκος των Βουρβόνων-Ισπανίας]]
Χωρίς νόμιμη δημιουργία του τίτλου, στον 10ο απόγονο του Λουδοβίκου ΙΓ΄ της Γαλλίας:

## Παραπομπές


## Πηγές
*Jones, Colin. The Cambridge Illustrated History of France (1st ed.). Cambridge University Press.

Κατηγορία:Κόμητες του Ανζού
Ανζου
Battles in the North

Το ***Battles in the North*** είναι το τρίτο στούντιο άλμπουμ του νορβηγικού black metal συγκροτήματος Immortal. Κυκλοφόρησε στις 15 Μαΐου από τη δισκογραφική Osmose. Όπως και τα προηγούμενα άλμπουμ του συγκροτήματος ο δίσκος αυτός φέρει τυπικά χαρακτηριστικά, όπως γρήγορος ρυθμός κομματιών και εσκεμμένα χαμηλή παραγωγή. Το κύριο θέμα των στίχων, οι οποίοι υπογράφονται από τον κιθαρίστα Demonaz, είναι παγωμένα χειμερινά τοπία. Το *Battles in the North* είναι ο τελευταίος δίσκος των Immortal στον οποίο τα ντραμς διαχειρίζεται ο Abbath.

Για το κομμάτι "Grim and Frostbitten Kingdoms" κυκλοφόρησε μουσικό βίντεο, με τον Hellhammer των Mayhem στα ντραμς. Είναι το δεύτερο βίντεο του συγκροτήματος, μετά το "Call of the Wintermoon" από το πρώτο τους άλμπουμ, *[[Diabolical Fullmoon Mysticism]]*.

## Κυκλοφορία
To άλμπουμ έχει κυκλοφορήσει σε διάφορες μορφές. Η αρχική κυκλοφορία έγινε σε CD, βινύλιο και κασέτα. Το 1996 υπήρξε και μια deluxe εκδοχή, η οποία συμπεριελάμβανε ολόκληρο το πρώτο EP του συγκροτήματος και μια αφίσα. Από τότε έχει επανεκδοθεί πολλές φορές, από bootleg και επίσημες εταιρίες. Η Osmose Records το έχει επανακυκλοφορήσει σε CD το 1997 και το 2013 και σε βινύλιο το 1998 (picture disc) και το 2015.

## Λίστα κομματιών
Όλα τα κομμάτια είναι γραμμένα από τον Demonaz Doom Occulta , εκτός από το Circling Above in Time Before Time  το οποίο γράφτηκε από τον Abbath Doom Occulta.

## Προσωπικό

* Abbath Doom Occulta - φωνητικά, μπάσο, ντραμς
* Demonaz Doom Occulta - κιθάρα

## Παραπομπές

Κατηγορία:Άλμπουμ του 1995
Κατηγορία:Δισκογραφία των Immortal
Μαχητές των Δρόμων 8

Οι ***Μαχητές των Δρόμων 8*** (στα αγγλικά γνωστό ως *Fast & Furious 8* ή *The Fate of the Furious*, ή και με τη συντομογραφία *F8*) είναι αμερικανική ταινία δράσης του 2017 σε σκηνοθεσία του Φ. Γκάρι Γκρέι και σενάριο του Chris Morgan. Είναι η όγδοη ταινία της σειράς *[[Fast & Furious|Μαχητές των Δρόμων]]* και πρωταγωνιστούν οι Βιν Ντίζελ, Ντουέιν Τζόνσον, Τζέισον Στέιθαμ, Μισέλ Ροντρίγκες, Ταϊρίζ Γκίμπσον, Κρις Μπρίτζες, Νάταλι Εμάνιουελ, Κερτ Ράσελ, Σκοτ Ίστγουντ, Σαρλίζ Θερόν και Έλεν Μίρεν.

## Παραπομπές


## Εξωτερικοί σύνδεσμοι
* 
* 
* ''Μαχητές των Δρόμων 8'' στο AllMovie

Κατηγορία:Ταινίες του 2017
Κατηγορία:Αγγλόφωνες ταινίες
Κατηγορία:Αμερικανικές ταινίες της δεκαετίας 2010
Κατηγορία:Αμερικανικές θρίλερ ταινίες δράσης
Κατηγορία:Ταινίες δρόμου
Κατηγορία:Ταινίες γυρισμένες στην Κούβα
Κατηγορία:Ταινίες γυρισμένες στην Ισλανδία
Κατηγορία:Ταινίες γυρισμένες στην Ατλάντα
Κατηγορία:Ταινίες γυρισμένες στο Κλίβελαντ
Κατηγορία:Ταινίες παραγωγής Universal Pictures
Κατηγορία:The Fast and the Furious
Κατηγορία:Ταινίες σίκουελ
Κατηγορία:Ταινίες IMAX
Κάρολος Α΄ του Μπίρκενφελντ

Ο **Κάρολος Α΄** (4 Σεπτεμβρίου 1560 - 16 Δεκεμβρίου 1600) από τον Οίκο των Βίττελσμπαχ, ήταν κόμης του Τσβάιμπρυκεν-Μπίρκενφελντ (Birkenfeld) το διάστημα 1569-1600.

## Βιογραφία
Γεννήθηκε στο Νόυμπουργκ και ήταν ο πέμπτος γιος του Βόλφγκανγκ, παλατινού κόμη του Τσβάιμπρυκεν & κόμη μέρους του Σπόνχαϊμ και της Άννας της Έσσης, κόρης του Φιλίππου Α΄ λαντγκράβου της Έσσης. Το 1569 απεβίωσε ο πατέρας του και τα αδέλφια μοίρασαν τις κτήσεις του· ο Κάρολος Α΄ πήρε το μέρος της κομητείας του Σπονχάϊμ που είναι γύρω από το Μπίρκενφελντ. Είναι ο ιδρυτής του κλάδου του Παλατινάτου-Τσβάιμπρυκεν-Μπίρκενφελντ.

Απεβίωσε στο Μπίρκενφελντ το 1600 και ετάφη στο Μάιζενχαϊμ. Η περιοχή εξουσίας του ήταν ασήμαντη, αλλά οι απόγονοί του θα κληρονομήσουν -από πρεσβύτερους κλάδους των Βίττελσμπαχ- το Παλατινάτο και το δουκάτο της Βαυαρίας, που θα αναβαθμιστεί σε βασίλειο.

## Οικογένεια
Το 1590 νυμφεύτηκε τη Δωροθέα των Γουέλφων, κόρη του Γουλιέλμου ΣΤ΄ δούκα του Λύνεμπουργκ και είχε τέκνα:
* Γεώργιος-Γουλιέλμος 1591-1669, κόμης του Μπίρκενφελντ.
* Σοφία 1593-1676, παντρεύτηκε τον Κράτο Ζ΄ του Χόενλοε-Νόιενσταϊν-Βάικερσχαϊμ, γιο τού Βόλφγκανγκ κόμη τού Χόενλοε-Βάικερσχαϊμ.
* Φρειδερίκος 1594-1626, ιερέας (canon) στο Στρασβούργο.
* Χριστιανός Α΄ 1598-1654, κόμης του Μπίρκενφελντ-Μπίσβαϊλερ.

## Πρόγονοι





## Εξωτερικοί σύνδεσμοι

* *Jahresbericht [afterw.] Trierer Jahresberichte*, 1858, σελ. 50 (Digitalised)

Κατηγορία:Οίκος του Βίττελσμπαχ
Χριστιανός Β΄ του Μπίρκενφελντ

Ο **Χριστιανός Α΄** (22 Ιουνίου 1637 - 26 Απριλίου 1717) από τον Οίκο των Βίττελσμπαχ, ήταν κόμης του Μπίσβαϊλερ (1654-1717), του Μπίρκενφελντ (1671-1717) και του Ράπολσταϊν (1673-1699).

## Βιογραφία
Γεννήθηκε στο Μπίσβαϊλερ και ήταν ο πρωτότοκος γιος του Χριστιανού Α΄ κόμη του Μπίσβαϊλερ και της Μαγδαληνής-Αικατερίνης των Βϊττελσμπαχ, κόρης του Ιωάννη Β΄ παλατινού κόμη του Τσβάιμπρυκεν.

Το 1654 απεβίωσε ο πατέρας του και τον διαδέχθηκε στην κομητεία του Μπίσβαϊλερ. Το 1671 κληρονόμησε την κομητεία του Μπίρκενφελντ από τον εξάδελφό του Κάρολο Β΄ Όθωνα κόμη του Μπίρκενφελντ. Από τη σύζυγό του κόμισσα του Ράπολτσταϊν, έγινε κόμης της περιοχής· το 1673 παραχώρησε την κομητεία του Ράπολτσταϊν στον γιο του Χριστιανό Γ΄.

## Οικογένεια
Το 1667 νυμφεύτηκε την Αικατερίνη-Αγαθή κόμισσα του Ράπολσταϊν και είχε τέκνα:
* Μαγδαληνή-Κλαυδία 1668-1704, παντρεύτηκε τον Φίλιππο-Ράινχαρτ κόμη του Μύντσενμπεργκ.
* Χριστιανός Γ΄ 1674-1735, παλατινός κόμης του Τσβάιμπρυκεν.
* Λουίζα 1679-1753, παντρεύτηκε τον Φρειδερίκο-Άντον-Ούλριχ πρίγκιπα του Βάλντεκ και Πύρμοντ.
* Ελισάβετ-Σοφία-Αυγούστα 1671-1673 απεβ. 2 ετών, Χριστίνα-Αικατερίνη 1671-1673 απεβ. 2 ετών· Λουδοβίκος 1669-1670, Καρλόττα-Βιλελμίνη 1672-1673, απεβίωσαν νήπια.

## Πρόγονοι





## Αναφορές

Κατηγορία:Οίκος του Βίττελσμπαχ
Κυκλική άρδευση

Η **κέντρο-στροφέα άρδευση**, ή **κυκλική άρδευση** είναι μέθοδος άρδευσης καλλιεργειών στην οποία ο εξοπλισμός περιστρέφεται γύρω από έναν άξονα και οι καλλιέργειες ποτίζονται με ψεκαστήρες. Μια κυκλική περιοχή επικεντρωμένη στο στροφέα αρδεύεται, συχνά δημιουργώντας ένα κυκλικό μοτίβο στις καλλιέργειες όταν φαίνεται από ψηλά (μερικές φορές αναφέρονται ως *κύκλοι καλλιεργειών*). Οι περισσότεροι κέντρο-στροφείς αρχικά ήταν τροφοδοτημένοι με νερό και σήμερα οι περισσότεροι προωθούνται από ηλεκτροκινητήρες.

## Ιστορία
Η άρδευση με κέντρο-στροφέα επινοήθηκε το 1940 από τον αγρότη Φρανκ Ζάιμπωκ (Frank Zybach), ο οποίος ζούσε στο Στράσμπουργκ του Κολοράντο. Αναγνωρίστηκε ως μια μέθοδος βελτίωσης της κατανομής του νερού στα χωράφια.

## Παραπομπές


Κατηγορία:Γεωπονία